
Helyben

Tisztelt Jegyző Úr!

A 2022. évi költségvetés összeállításakor a Jogi Főosztály bevételeit és kiadásait az alábbiak szerint javaslom tervezni:

Önkormányzat költségvetése

I. Bevétel

O1602011 – Végrehajtási költségek, végrehajtási díj

A 2022. évben mindössze 8.000 Ft. bevétel keletkezett ezen a soron, erre figyelemmel a 2023. évre nem tervezek ide bevételt.

O4602011 - Végrehajtási költségek, végrehajtási díj

A dr. Tekler Norberttől és dr. Kovács Esztertől beszerzett adatok alapján a jelenleg folyamatban lévő eljárásokból erre a sorra befolyó összeg várhatóan 375.611 Ft.

O4602065 - Követelések behajtása

A dr. Tekler Norbert és dr. Kovács Eszter által készített kimutatások alapján a jelenleg folyamatban lévő eljárásokban 10.098.810 Ft. összegű követelés behajtása tervezhető.

I. Kiadás

O4602011 - Végrehajtási költségek, végrehajtási díj

Az eredeti előirányzat 2021. évben 200.000 Ft. volt, a szabad előirányzat 274.437 Ft. Javaslom a tavalyinak megfelelő összeg tervezését, tekintettel arra, hogy 2023. évben várhatóan növekedni fog a Jogi Főosztály által kezdeményezett végrehajtási eljárások száma.

O4602013 - Peres és nem peres ügyek költségei

A jelenleg folyamatban lévő peres ügyekben pervesztesség esetén 138.651.867 Ft. kiadás terhelné az önkormányzatot. Ezen összegből a legnagyobb tétel a Pámo Chiavari Kereskedelmi és Szolgáltató Korlátolt Felelősségű Társaság felperes által követelt 115.256.000,-Ft., valamint az ezen összeg után 2021. június 4. napjától a kifizetés napjáig terjedő időszakra számított késedelmi kamat, és a perköltség, összesen - ezidáig - 135.075.611 Ft.

Emellett ide szükséges tervezni az elismert káresemények kapcsán kifizetett kártérítéseket, ez az idei évben 2022. december 7. napjáig 1.779.474 Ft. Ez az összeg nem tartalmazza a Galyas András felperes által indított polgári perben létrejövő egyezség folytán kifizetendő összeget.

Ugyancsak erre a sorra kerül a gázrobbanás kapcsán fizetendő kártérítés, ez három személy részére összesen havi 210.000 Ft. kiadást jelent (éves szinten 2.520.000 Ft.)

Áthúzódó kiadás ezen a soron dr. Litresits Andrással kötött 2 db megbízási szerződés díja, valamint a dr. Békefi Lászlóval a Galyas András felperes által sérelemdíj megfizetése iránt indított perben az önkormányzat képviseletére kötött megbízási szerződés díja.

O4602014 - Önkormányzati feladatokhoz kapcsolódó jogi feladatok

Dr. Tekler Norbert és dr. Békefi László ügyvédek szerződéseire fizetendő megbízási díj (dr. Békefi László esetében csak a jogi segítségnyújtásra vonatkozó szerződés) ezt a sort terheli. 
A 2022. évben több eseti ügyvédi megbízási szerződés megkötésére is sor került, ezért javaslom a Tekler Ügyvédi Iroda és dr. Békefi László megbízási szerződését csekély mértékben, de meghaladó összegű kiadás tervezését.

O4602017 - Önkormányzati feladatokhoz kapcsolódó jogi feladatok

[bookmark: _Hlk54264125]Az igazgatási díjak, földhivatali díjak kifizetésére javaslom erre a sorra tervezni.

Polgármesteri Hivatal költségvetése

Kiadás

P4504321 - A hivatal tevékenységéhez kapcsolódó jog

A Dr. Kovács Eszter ügyvéddel kötött megbízási szerződés ő megbízási díja tervezhető erre a sorra, valamint további esetleges ügyvédi megbízások megbízási díjai.

P4504325 - Hivatali jogi feladatokhoz kapcsolódó díjak

Az igazgatási díjak kifizetésére javaslom erre a sorra tervezni.

Budapest, 2022. december 7.


Tisztelettel:

dr. Paál-Kővári Kornélia
     jogi főosztályvezető

